
শনিবার, ৩০ আগস্ট ২০১৪ ১৪:০৭
ব্র্যাক ব্যাংকের বৃত্তি পাবে ব্র্যাক বিশ্ববিদ্যালয়ের গরীব মেধাবীরা
স্টাফ করেসপন্ডেন্ট, বাংলামেইল২৪ডটকম

ঢাকা: এখন থেকে ব্র্যাক বিশ্ববিদ্যালয়ের গরীব মেধাবী শিক্ষার্থীরা ব্র্যাক ব্যাংক থেকে শিক্ষা বৃত্তি পাবে। এ বিষয়ে ব্র্যাক ব্যাংক এবং ব্র্যাক বিশ্ববিদ্যালয়ের মধ্যে চুক্তি স্বাক্ষর হয়েছে।
শনিবার ব্র্যাক ব্যাংকের পাঠানো এক সংবাদ বিজ্ঞপ্তি থেকে এ তথ্য জানা যায়। এ চুক্তিতে ব্র্যাক ব্যাংকের ব্যবস্থাপনা পরিচালক ও প্রধান নির্বাহী কর্মকর্তা সৈয়দ মাহবুবুর রহমান এবং ব্র্যাক ইউনিভার্সিটির ট্রেজারার সুখেন্দ্র কুমার সরকার নিজ নিজ প্রতিষ্ঠানের পক্ষে চুক্তিতে স্বাক্ষর করেন।
এ চুক্তির আওতায় ব্র্যাক ইউনিভার্সিটিতে উচ্চশিক্ষার জন্য মেধাবী কিন্তু অস্বচ্ছল শিক্ষার্থীদের বৃত্তি প্রদান করবে ব্র্যাক ব্যাংক।
চুক্তি স্বাক্ষর অনুষ্ঠানে আরও উপস্থিত ছিলেন ব্র্যাক ইউনিভার্সিটি-এর উপ-উপাচার্ষ প্রফেসর ফুয়াদ এইচ মল্লিক এবং ব্র্যাক ব্যাংক-এর হেড অফ কমিউনিকেশন ও সার্ভিস কোয়ালিটি জীশান কিংশুক হক।

